section_heading: Natjecanja
paragraph_text: Od njegova osnutka do 1980. klub se natječe u općinskoj ligi i igra na stadionu Lug u Radanovićima kao i većina klubova iz općine u to vrijeme. Klub svake godine ostvaruje zapažene rezultate i biva prvakom općinske lige u sezoni 1987./1988. kao i osvajač kupa Maršala Tita općine Kiseljak 1984. Ulaskom u veći rang natjecanja, u Međuopćinsku ligu BiH, koju sačinjavaju klubovi iz raznih susjednih općina, Kreševo, Fojnica, Visoko, Vareš, Ilijaš, itd. ukazuje se potreba za izgradnjom nogometnog stadiona u Brnjacima, koje se uz ogroman napor ljudi, skretanjem rijeke Lepenice, uspijeva dovršiti u relativno kratkom periodu. Treba napomenuti da su svi mještani Brnjaka, pa i šire, dali ogroman doprinos u izgradnji stadiona, svojim radom, trudom i zalaganjem. U ovom rangu natjecanja klub egzistira sve do 1992. i svima nama nesretnog rata. U ratnom periodu klub privremeno obustavlja svoj rad sve do sezone 1994./1995. Nažalost, u ratnom periodu i obrani ovih prostora uključuju se i nogometaši NK Brnjaka, pa tako dvojica njih daju ono što je najvrjednije,a to je svoj život. Riječ je o Vladi Dujmoviću i Siniši Galiću. Nakon prestanka ratnih dejstava u BiH, NK Brnjaci obnavlja svoj rad gdje se u okviru HZ HB natječe pod okriljem ovog saveza sve do 2001. godine. Klub također u ovom periodu postojeći grb zamjenjuje novim, koji se koristi i dan danas. U tom periodu klub ostvaruje zapažene rezultate i što je najvažnije, uz NK Kiseljak nikada ne prestaje funkcionirati za razliku od ostalih klubova iz općine. Dva puta postaje prvak Srednjobosanske županije i to u sezonama 1999./2000. i 2000./2001., a zbog loše financijske situacije nikada ne ulazi u viši rang natjecanja. U ovom vremenskom periodu najveće zasluge za uspjeh kluba nose Josip Milardović, Josip Matić, Dragan Bakula, Bernard Bakula, Ronald Bakula, Drago Marušić, Blaženko Puškar, Vlado Kapetanović i Žarko Matić. Ujedinjenjem nogometnog saveza BiH i HZ HB dolazi do raznih reorganizacija lige gdje se klub natječe od 2001. i danas u okviru 2. županijske lige ŽSB.<ref>Velika pobjeda nogometnog kluba Brnjaci, artinfo.ba, preuzeto 11. listopada 2016. Treba još napomenuti da je NK Brnjaci svoje utakmice, u sezonama od 2002. – 2004., igrala na Stadionu hrvatskih branitelja u Kiseljaku, zbog preuređenja vlastitog stadiona, što je i završeno 2004. godine. Stadion Brnjaci danas nosi titulu jednog od najljepših terena u ovoj ligi i ponos je mjesne zajednice Brnjaci.